**ПАЛАЖЭННЕ**

аб правядзенні фестывалю фальклору «Смаргонская талака»

1. Мэты і задачы:

- духоўна-маральнае і эстэтычнае выхаванне дзяцей і моладзі сродкамі каляндарна-святочнай абраднасці і традыцыйнага мастацтва;

- адраджэнне і прапаганда мясцовага беларускага нацыянальнага фальклору;

- далучэнне навучэнцаў да народнай культуры;

- садзейнічанне развіццю дзіцячай творчасці і сувязі пакаленняў.

2. Арганізатары:

ДУА “Смаргонскі раённы цэнтр творчасці дзяцей і моладзі”, аддзел мастацкай творчасці і вольнага часу.

3. Удзельнікі:

У раённай фальклорнай талацэ прымаюць удзел навучэнцы дзяржаўных устаноў адукацыі горада і раёна.

4.Тэрмін правядзення:

Фестываль фальклору “Смаргонская талака” адбудзецца 24 лістапада 2018 года.

5. Умовы правядзення:

### Удзельнікі фестывалю прадстаўляюць фальклорную праграму, якая накіравана на этнаграфічнае чытанне традыцыйнага мясцовага матэрыялу. Калектывы прадстаўляюць элементы каляндарна-абрадавай або сямейна-абрадавай паэзіі ці фрагменты народнага гуляння, якія скіраваны на змястоўнае раскрыццё мясцовых традыцый*:* адноўленыя і бытуючыя песні каляндарнага цыкла, пазаабрадавыя песні, карагоды, танцы (сольныя, парныя, гуртавыя), скокі, гульні, інструментальную музыку, творы празаічных жанраў.

Працягласць фальклорнай праграмы не больш за 15 хвілін. Выступленні звыш адведзенага часу не дапускаюцца. У якасці акампанементу могуць быць выкарыстаны “жывы гук” альбо фанаграма “мінус”. Для ўдзелу неабходна падаць заяўку (узор прыкладаецца) па адрасе: вул. Чапаева, 9. ДУА “СРЦТДМ”, аддзел мастацкай творчасці і вольнага часу.

Электронны адрас: srctdm@mail.grodno.by

Кантактны тэлефон: +375447500589, 4-63-52

 Пры падвяденні вынікаў журы ўлічвае:

* жанравая разнастайнасць;
* захаванасць мясцовага рэпертуару і мастацкага стылю;
* адпаведнасць твораў узросту выканаўцаў;
* здольнасць да імправізацыі;
* узровень выканальніцкага майстэрства.

6. Падвядзенне вынікаў:

Пераможца (І месца) і прызёры (ІІ, ІІІ месца) узнагароджваюцца дыпломамі ДУА «Смаргонскі РЦТДМ». Журы можа ўстанаўліваць дадатковыя намінацыі.

Заяўка

на ўдзел

у фестывалі фальклору «Смаргонская талака»

|  |  |  |  |  |  |
| --- | --- | --- | --- | --- | --- |
| № п/п | Прозвішча і імя ўдзельнікаў, узрост | ДУА,тэлефон | Назва фальклорнай праграмы | Прозвішча, імя, імя па бацьку кіраўніка | Тэхнічнае абсталяванне |
|  |  |  |  |  |  |

Подпіс дырэктара ДУА: